આ વર્ષ દરમિયાન ગુરુ ગ્રહ આપની રાશિથી દસમા એટલે કે કર્મ સ્થાને રહેશે. કર્મ સ્થાનનો ગુરુ આપના વ્યવસાયને નવી દિશા આપે. આપને ફળ થોડું ધીમું મળતું જણાય, પણ ખૂબ સારું રહેશે. નિરંતર કાર્ય થતું રહે. આપની પ્રગતિ સારી થાય, આવકમાં ધીરે ધીરે વધારો કરી શકો. આપની બીમારીમાં આપને રાહત જણાય. ખોટું કૌટુંબિક કામોમાં સફળતા મળતી જણાય. દરેક ક્ષેત્રમાં આપની જાગૃતિ આપને આગળ લઈ જશે. કામકાજ વધવાથી નાણાં ઉપાર્જનમાં વધારો થાય. કાર્યક્ષેત્રથી બહાર જઈ વ્યવસાય વ્યાપ વધતો જાય. જેટલું સરસ આયોજન કરશો તેટલી વધારે મજા આવશે. સસ્તા સોદાનો આપને લાભ થાય. આપની જમીન વેચી અને નવું સારું રોકાણ કરી શકો છો. આપની મિલકતમાંથી આવક ઊભી કરી શકાય છે. એકથી બીજું મકાન બનાવવું હોય કે ખરીદવું હોય તો તે શક્ય બનશે. આપના જીવનસાથીના નામે કરેલી મિલકતનો આપને વધુ લાભ થશે. આપનાં માતા-પિતાના નામે લઈ શકાય છે. રાહુનું ભ્રમણ આપની રાશિથી સાતમા સ્થાને રહેશે. સાતમે રાહુ યશ અને વિજય અપાવે. દૃઢતાથી કાર્ય કરવામાં મદદરૂપ થાય. મંત્ર અને જ્યોતિષ શીખવાનો રસ જાગે. કાનૂની સમસ્યાનું નિરાકરણ લાવી શકો. માનસિક દૃષ્ટિએ આ વર્ષ શુભ જણાશે. મનનો બોજ ઊતરતો જણાશે. આપને શાંતિનો અનુભવ થશે. વર્ષના મધ્યભાગમાં કેટલાંક વિઘ્નો આપનું ધ્યાન ભંગ કરે, પરંતુ શાંત મને નિર્ણય લેશો તો મુશ્કેલી નહીં થાય. આશાવાદી કાર્યના આયોજનના કારણે આપની મનોસ્થિતિમાં સુધારો થશે.